google/wiki40b huggingface dataset:
Anton Bielek

Životopis

Narodil sa v rodine učiteľa, po matkinej smrti ho vychovávali príbuzní. Vzdelanie získal na gymnáziách v Žiline, Kláštore pod Znievom a Ostrihome, neskôr navštevoval učiteľský ústav v Kláštore pod Znievom, no zo školy bol vylúčený a zmaturoval súkromne.
Počas štúdií sa začal národne prejavovať, no tiež tu vzniklo jeho priateľstvo s M. Kukučínom. Pracoval ako učiteľ, neskôr ako správca tlačiarne v Ružomberku a ako redaktor slovenského časopisu „Besedy“, neskôr sa presťahoval do Martina, kde pracoval v Tatra banke a pôsobil tiež ako administrátor Národných novín. V roku 1904 začal pracovať ako redaktor pre Katolícke noviny v Trnave a Skalici. Emigroval do USA, kde pracoval pre noviny Slovák v Amerike, no i tu prichádza o zamestnanie. V roku 1910 prepadol hlbokej depresii, ktorá ho prinútila vrátiť sa na Slovensko, kde o rok neskôr zomrel v ústave pre choromyseľných.

Tvorba

Začiatky jeho literárnej tvorby spadajú do jeho učiteľského obdobia. Prvé diela mu vychádzali v rôznych časopisoch (Včelka, Budič, Slovenské pohľady). Začínal písaním básní, no neskôr sa venoval próze. Svoje diela umiestňuje do dedinského prostredia, vyjadruje v nich svoje národné cítenie a myslenie; vracia sa však k sentimentalizujúcej próze. Píše diela určené obyčajným ľuďom, ktoré majú ľudovovýchovný charakter, no ten sa spája s poetickým zobrazením prírody. Okrem literárnej tvorby je známy tiež ako zakladateľ Ľudových novín (1. január 1897).
Püspökladánsky obvod

Püspökladánsky obvod (maď. Püspökladányi kistérség) je bývalá administratívna jednotka v Maďarsku v Hajducko-bihárskej župe. Jeho sídlom bolo mesto Püspökladány.
Hrabské

Obecné symboly

Symboly obce sú zapísané v Heraldickom registri Slovenskej republiky.
Antonio da Sangallo mladší

Životopis

Narodil sa vo Florencii v rodine s umeleckými tradíciami. Jeho starý otec Francesco Giamberti bol rezbár a strýkovia známi florentskí architekti.

Ešte ako mladík odišiel do Ríma, kde sa stal žiakom a nasledovníkom Donata Bramanteho. Po väčšinu života pracoval prevažne v Ríme v službách niekoľkých pápežov. K jeho najkrajším stavbám patrí kostol Santa Maria di Loreto postavený z tehál a travertínu. Dokončil tiež kostol San Giovanni dei Fiorentini, začatý Jacopom Sansovinom, stojaci nad Tiberom neďaleko mosta Sant'Angelo.
Po Raffaelovej smrti v roku 1520 bol vymenovaný za hlavného architekta baziliky sv. Petra. Okrem toho sa v Ríme aj v samotnom Vatikáne podieľal na stavbe celej rady cirkevných i svetských budov (napr. palác rodu Farnese, ktorý napokon dokončil Michelangelo Buonarroti.
Po vyplienení Ríma nemeckými vojakmi cisára Karola V. v roku 1527 (tzv. sacco di Roma) pracoval Antonio da Sangallo prevažne v iných talianskych mestách, hlavne ako vojenský architekt. Navrhol okrem iného opevnenie mesta Ancona a na žiadosť pápeža Klementa VII. vybudoval 62m hlbokú, v skale vytesanú studňu v meste Orvieto.
Fraignot-et-Vesvrotte

Poloha

Obec má rozlohu 11,73 km². Najvyšší bod je položený 498 m n. m. a najnižší bod 383 m n. m.

Obyvateľstvo

Počet obyvateľov obce je 66 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pommérieux

Poloha

Obec má rozlohu 4,31 km². Najvyšší bod je položený 213 m n. m. a najnižší bod 171 m n. m.

Obyvateľstvo

Počet obyvateľov obce je 705 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Audrix

Poloha

Obec má rozlohu 6,22 km². Najvyšší bod je položený 242 m n. m. a najnižší bod 60 m n. m.

Obyvateľstvo

Počet obyvateľov obce je 290 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Gabáni

Životopis

Študoval na Fakulte telesnej výchovy a športu, odbor telesná výchova a zemepis. Po skončení štúdia učil na gymnáziu. V rokoch 1972 až 1995 pracoval v STV, komentoval atletiku, futbal, klasické lyžovanie, basketbal, hádzanú, volejbal, tenis a iné športy. Neskôr pracoval aj v televízii VTV.
Od roku 2001 až do súčasnosti pracuje v TA3, kde momentálne vykonáva funkciu redaktora športového oddelenia a redaktora športových programov.
Na základe predvianočného prieskumu o televíznom správaní sa divákov, ktorý na vzorke 5773 respondentov uskutočnila spoločnosť UPC Slovensko v mesiacoch október až december 2008, získal Gabáni 16 percent hlasov, čím sa stal najobľúbenejším športovým televíznym komentátorom.
Dňa 9. marca 2012 ho v ankete OTO uviedli do Siene slávy.
Franzobel

Život

Narodil sa ako syn chemického robotníka. Absolvoval Höhere Technische Lehranstalt vo svojom rodnom meste. V rokoch 1986 – 1994 študoval vo Viedni germanistiku a dejepis. Štúdium ukončil diplomovou prácou o vizuálnej poézii. Od roku 1989 je na voľnej nohe. Žije vo Viedni, v Pichlwangu, v Buenos Airese a Orth an der Donau.
Rosières-sur-Barbèche

Poloha

Obec má rozlohu 5,31 km². Najvyšší bod je položený 790 m n. m. a najnižší bod 470 m n. m.

Obyvateľstvo

Počet obyvateľov obce je 97 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Králik

Životopis

Narodil sa v rodine železničného úradníka. Vzdelanie získal v Žiline, Nitre (kam sa presťahovali) a lekársku fakultu navštevoval v Bratislave. Najprv absolvoval povinnú prax v Bratislave, neskôr pôsobil ako lekár vo Važci, Kojetíne (Česko), Detve, Zvolene. Po návrate do Bratislavy pôsobil ako lekár Sociálnej poisťovne, neskôr Československej plavby dunajskej. Pre zhoršené zdravie odišiel predčasne do dôchodku.

Tvorba

Debutoval v roku 1942. Jeho tvorba sa úzko viaže na jeho lekársku prax, nakoľko v nej využíva vlastné zážitky z lekárskeho pôsobenia. Okrem tejto témy sa v jeho dielach objavujú i obrázky z dedinského života, historické námety, ale tiež osobné a spoločenské problémy. Spolupracoval s ochotníkmi, na javisku SND sa jeho diela začali uvádzať až po oslobodení.
Novozámocký ejálet

Novozámocký ejálet (tur. Uyvar Eyaleti) je názov osmanskej provincie, ktorá sa rozprestierala na území dnešného západného Slovenska a severného Maďarska v rokoch 1663 až 1685. Centrom provincie bolo mesto Uyvar (dnes Nové Zámky).
Aktivovaný komplex

Aktivovaný komplex je prechodná štruktúra vyskytujúca sa počas chemickej reakcie. Vzniká ako následok kolízie molekúl a pretrváva kým sa pôvodné väzby prerušujú a nové vytvárajú. Aktivovaný komplex je vlastne medzistupeň medzi reaktantmi a produktmi.
Aktivovanému komplexu zodpovedá vrchol krivky závislosti potenciálnej energie reakčnej sústavy, Eₚ v priebehu chemickej reakcie, ktorý charakterizuje tvz. reakčná koordináta.
Cory Monteith

Detstvo a vzdelanie

Narodil sa v meste Calgary v Alberte a vyrastal vo Victorii v Britskej Kolumbii. Mal jedného staršieho brata. Jeho rodičia sa rozviedli, keď mal sedem rokov. V trinástich rokoch, kedysi nádejný študent, ktorý sa naučil čítať v piatich rokoch, prestal chodiť do školy. Do 16 rokov navštívil 12 rôznych škôl vrátane alternatívnych programov pre problematických dospievajúcich. S kamarátmi pil alkohol a vyskúšal drogy. V 19 šiel na liečenie, pretože od svojej rodiny dostal ultimátum, aby sa šiel liečiť, alebo sa obrátia na políciu, pretože ukradol veľké množstvo peňazí od jedného člena rodiny. Nakoniec sa úspešne vyliečil.
Predtým, ako sa stal hercom, pracoval vo Victorii ako umývač vozov, šofér taxi, šofér školského autobusu a pokrývač.
V roku 2011 získal stredoškolský diplom za absolvovanie alternatívnej školy vo Victorii.

Kariéra

Jeho herecká kariéra začala vo Victorii. Hral menšie úlohy vo filmoch Nezvratný osud 3, Šepot smrti a Vianoce na nože. Mal občasnú úlohu v seriáli Kyle XY. Hosťoval tiež v kanadských televíznych seriáloch ako Smallville, Hrozba z temnoty, Flash Gordon, Hviezdna brána a Stargate: Atlantis.
V roku 2009 bol obsadený do role Finna Hudsona do seriálu televízie FOX – Glee. Finn bol hlavný spevák školského zboru a futbalista strednej školy McKinley. Pri konkurze na úlohu spieval pieseň od Billyho Joela, „Honesty“.
V apríli 2010 bol obsadený do romantickej komédie Monte Carlo. 8. augusta 2010 uvádzal Teen Choice Awards. Uvádzal tiež Gemini Awards v Toronte, konané 13. novembra 2010.
V júli 2011 autor Glee, Ryan Murphy v interview prezradil, že sa Cory spolu s Chrisom Colferom (Kurt) a Leou Michele (Rachel) v štvrtej sérii objavia, aj keď sa zdá že v seriáli skončili.
Hral na bicie v skupine „Bonnie Dune“, ktorá vznikla v Los Angeles.

Smrť

V sobotu 13. júla 2013 bol Cory nájdený mŕtvy vo svojej izbe v hoteli The Fairmont Pacific Rim vo Vancouveri v Kanade. Príčinou smrti bola otrava rôznymi drogami vrátane heroínu a alkoholu. Monteith pred nedávnom úspešne dokončil liečenie zo závislosti na liekoch.
Ján Ľupták

Životopis

Po absolvovaní Odborného učilišťa stavebného a Strednej priemyselnej školy stavebnej v Banskej Bystrici nepretržite pracoval v stavebníctve. Od roku 1969 až do roku 1989 bol zamestnancom podniku Pozemné stavby Banská Bystrica.
Ján Ľupták bol v roku 1990 zvolený za poslanca Slovenskej národnej rady za Stranu demokratickej ľavice. Takisto ho zvolili aj v parlamentných voľbách v roku 1992.
V roku 1994 ho zvolili za poslanca Národnej rady Slovenskej republiky za Združenie robotníkov Slovenska (ZRS), ktorého je zakladajúcim členom a predsedom od jeho vzniku. ZRS vzniklo pôvodne v roku 1992 ako občianske združenie a v roku 1994 sa transformovalo na politickú stranu. Po voľbách v roku 1994 sa ZRS stalo parlamentnou stranou a súčasťou vládnej koalície. Ján Ľupták bol 3. novembra 1994 zvolený za podpredsedu NR SR. Po volebnom neúspechu strany v roku 1998 bol chvíľu nezamestnaný, momentálne pracuje ako obchodný zástupca.
Avro Tudor

Vznik a vývoj

Koncom 2. svetovej vojny hlavní predstavitelia leteckého priemyslu vkladali nádeje do rozvoja civilného letectva. Najrýchlejším a najjednoduchším riešením bola úprava veľkých transportných lietadiel a bombardérov.
Britská spoločnosť Avro (A.V. Roe and Company), vyrábala jednu z najúspešnejších rodín štvormotorových bombardérov ako napríklad Lancaster a Lincoln. Už v roku 1942 vedenie spoločnosti uvažovalo o ich komerčnom využití.
V prvej etape sa vyvíjalo lietadlo Avro model 486. Išlo o lietadlo úplne zhodné s bombardérom Lancaster a pokusné lety sa začali v roku 1942. Do komerčnej prevádzky vstúpil tento typ v roku 1944 pre spoločnosť BOAC.
Po prvej etape sa nasledujúcim krokom stal vývoj lietadla Avro model 688 a 689 Tudor. Nový návrh vychádzal skôr z modelu Lincoln ako Lancaster. V mnohom pripomínal Douglas DC-4, štvormotorové dopravné lietadlo postavené bezprostredne pred začiatkom vojny. Rozmery mal takmer identické s DC-4 a Lockheed Constellation, hoci Lockheed mal celkovú hmotnosť asi o štvrtinu vyššiu. Tudor sľuboval dolet až 6 400 km, čo bol až dvojnásobok doletu spomínaných lietadiel. Tie však mali dvojnásobnú kapacitu.

Do jari roku 1945 bolo predobjednaných až 90 kusov lietadiel spoločnostiam BOAC, Qantas a South African Airways. Po 2 mesiacoch, kedy sa uskutočnil prvý let, sa všetko začalo kaziť. Tudor mal problémy s lietaním a jeho dobré meno poškodilo aj rozhodnutie nepoužiť trojkolesový podvozok, ktorý používali DC-4, DC-6 a Constellation. Nakoniec bolo vyrobených iba 22 kusov tohoto lietadla; väčšina skončila u British South American Airways (BSAA).
Nový, menší Tudor 2 bol predstavený v roku 1946, no nemal žiadne zlepšenia v manévrovacích schopnostiach. BOAC objednala 18 kusov a BSAA ďalších 6. Tudor napokon zakončil svoju kariéru v Južnej Amerike, kde prevážal náklad ponad Andy.
Ortodoxnosť

Ortodoxnosť (z gréc. ortho - správny, pravý a doxa - myšlienka, učenie, slávenie) alebo ortodoxia je vlastnosť pevne sa pridržiavať určitého (spravidla pôvodného/staršieho/hlavného) myšlienkového smeru (napr. v ekonómii), učenia, presvedčenia či viery (v poslednom prípade teda vlastnosť prísne veriť a/alebo pravovernosť).

Náboženstvo

Pojem sa zvyčajne používa na označenie správneho teologického alebo dogmatického nasledovania náboženstva tak, ako ho definuje teleso, pod ktorého dohľadom je. Termín bežne neexistoval (v súčasnom zmysle) pred objavom kresťanstva v grécky hovoriacom svete.

V kresťanstve

Ortodoxia v náboženstve značí pravovernosť, ktorej sa dovolávajú všetky vychodné cirkvi, väčšinou v pôvodnom znení ale aj v preklade (ruské pravoslávie). Zásadne sú všetky tieto cirkvi poznamenané gréckym svetom, tým skôr, pokiaľ nepatrili do Rímskej ríše alebo byzantskej ríše, ako Rusko, Etiópia alebo východná Sýria (nestoriáni) perzského priestoru.
Rozdiely medzi gréckymi dogmatickými pojmami a latinskými dogmatickými pojmami viedol niekedy ku sporom v náboženských otázkach. Starogréčtina bola nielen rečou Nového zákona, ale aj starou liturgickou rečou a rečou medzicirkevného styku v Oriente až do doby islamu. Aj po prechode k národným jazykom, vyvinutým väčšinou literárne až kresťanmi (slovanský, gruzínsky, arménsky, sýrsky, kotský, staronubijský, etiopský a rabský), sa udržal v liturgii grécky základ omnoho viac ako latinský na Západe.
Orange (New Jersey)

Orange je mesto v Essex County v americkom štáte New Jersey. Podľa sčítania obyvateľtva v roku 2000 malo 32 868 obyvateľov.

Geograpfia

Podľa United States Census Bureau má mesto rozlohu 5,7 km² bez vodných plôch. Patrí do aglomerácie New Yorku a leží asi 25 km vzdušnou čiarou od Manhattanu, centra New Yorku.
Avreuil

Poloha

Obec má rozlohu 10,33 km². Najvyšší bod je položený 171 m n. m. a najnižší bod 123 m n. m.

Obyvateľstvo

Počet obyvateľov obce je 166 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drusenheim

Poloha

Obec má rozlohu 15,73 km². Najvyšší bod je položený 128 m n. m. a najnižší bod 119 m n. m.

Obyvateľstvo

Počet obyvateľov obce je 5 088 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Belvèze-du-Razès

Poloha

Obec má rozlohu 4,52 km². Najvyšší bod je položený 344 m n. m. a najnižší bod 219 m n. m.

Obyvateľstvo

Počet obyvateľov obce je 858 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hoflingov nemocničný experiment

Pokus

Neznámy lekár "Dr. Smith" telefonicky prikázal zdravotnej sestre, aby nadávkovala chorému 20 mg fiktívnej drogy "Astroten" s tým, že uvedený príkaz vydokladuje neskôr. Okrem toho bola síce fľaša s "drogou" tajne umiestnená v skrinke s drogami, ale "Astroten" nebol na schválenom zozname povolených liekov. Tiež, dávkovanie lieku bolo jasne vyznačené a bolo z neho zrejmé, že 10 mg bola maximálna denná dávka.

Výsledky

Štúdia odhalila nebezpečený vplyv vnímania autority lekára na konanie sestier, keďže u 21 sestier z 22 vyvolal príkaz lekára porušenie úsudku i porušenie známych bezpečnostných pravidiel a ohrozenie zdravia pacienta.
Na úvod pokusu uskutočnil Hofling v prostredí zdravotníckych pracovníkov (vrátane skupiny zdravotných sestier) anketu, v ktorej zisťoval názor účastníkov o predpokladanej reakcii zdravotných sestier na príkaz údajného lekára. Výsledky ankety ani zďaleka nepredpokladali negatívny výsledok pokusu (a to ani v skupine anketovaných zdravotných sestier).
Podkovár veľký

Rozšírenie a početnosť

Žije v Európe, Afrike, Južnej Ázii a Austrálii.
Le Noyer (Hautes-Alpes)

Poloha

Le Noyer má rozlohu 21,5 km². Najvyšší bod je položený 2 563 m n. m. a najnižší bod 839 m n. m.

Obyvateľstvo

Le Noyer má 262 obyvateľov (2009).
Graf vývoja obyvateľstva:
Zdroje: INSEE
Molsheim (obec)

Poloha

Obec má rozlohu 10,85 km². Najvyšší bod je položený 371 m n. m. a najnižší bod 165 m n. m.

Obyvateľstvo

Počet obyvateľov obce je 9 142 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Genóm

Genóm je haploidný súbor chromozómov a v ňom lokalizované dedičné vlohy – dedičnosť;…v širšom zmysle: súbor prvkov genetickej konštitúcie jedinca, ktoré sú lokalizované bunkovom jadre.
Diploidná bunka dostáva jeden genóm od gaméty otca a druhý od gaméty matky.
Enghien

Obyvateľstvo

Mesto má približne 12 668 obyvateľov (2010).
Ribemont (obec)

Poloha

Ribemont má rozlohu 26,91 km². Najvyšší bod je položený 141 m n. m. a najnižší bod 62 m n. m.

Obyvateľstvo

Ribemont má 2003 obyvateľov (2009).
Graf vývoja obyvateľstva:
Zdroje: INSEE
Eustolos zo Side

Eustolos (starogr. Εύστολος) bol olympijský víťaz v behu na jedno stadion v 2. storočí.
Eustolos z pamfýlskeho mesta Sidé bol na 223. olympijských hrách v roku 113 korunovaný olivovým vencom za víťazstvo v behu na jedno stadion. Olympijské víťazstvo Eustola uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (starogr. Παντοδαπὴ Ἱστορία – Pantodapé Historia). Tento zoznam vyhotovoval hlavne z písomností Iulia Africana, autora diel, zachovaných len fragmentálne (v dielach iných autorov).
Pľaša (vrch)

Názov

Pôvodný názov vrchu Plasza pochádza z valašského (rumunského) slova "pleš" a znamená lysý (holý).

Výhľad

Vrchol Pľaše sa nachádza v pásme horských lúk – polonín a poskytuje nádherné panoramatické výhľady na slovenské Bukovské vrchy, Vihorlatské vrchy s najvyšším vrchom Vihorlat (1 075,5 m n. m.), Slanské vrchy s najvyšším vrchom Šimonka (1 092,0 m n. m.) a poľské Poloniny – Bieščady (poľ. Bieszczady) s najvyšším vrchom Tarnica (1 346 m n. m.).
Za dobrých podmienok je z vrcholu vidno vyše 160 km vzdušnou čiarou vzdialené Vysoké Tatry a vrch Nízkych Tatier – Kráľovu hoľu (1 946,1 m n. m.).

Turizmus

Pľaša je turisticky atraktívny vrch, vedie cez neho hlavná  červená turistická značka, ktorá zároveň vedie po hlavnom karpatskom hrebeni cez najvýchodnejší bod Slovenska – trojmedzie (1 207,7 m n. m.) na vrchu Kremenec (1 221,0 m n. m.) a prechádza po slovensko-poľskej štátnej hranici cez viacero vrchov s viacerými panoramatickými vyhliadkami, ako napr. Kamenná lúka (1 200,9 m n. m.), Jarabá skala (1 199,0 m n. m.), Ďurkovec (1 188,7 m n. m.), ďalej cez Ruské sedlo (801,0 m n. m.), vrchy Rypy (1 002,7 m n. m.), Strop, (1 011,2 m n. m.), Černiny (929,4 m n. m.), najvyšší vrch Laboreckej vrchoviny Vysoký grúň (904,9 m n. m.), Laborecký priesmyk (684,0 m n. m.) až k Duklianskemu priesmyku (502,0 m n. m.).
Zo slovenskej strany je najľahší výstup z najvyššie položenej obce v Sninskom okrese ako aj v celom Zemplíne Runiny po  zelenej a následne  červenej turistickej značke.
Obec Runina je východiskovým bodom do Národného parku Poloniny – na hlavný karpatský hrebeň s vrcholmi Pľaše, Ďurkovca a Jarabej skaly a do oblasti nad vodárenskou nádržou Starina.

Možnosti dopravy do turistických východísk

Do obce Runina je možné dopraviť sa prímestskou dopravou autobusovými linkami SAD Humenné. Vzdialenosť: Humenné-Runina 52,9 km, Snina-Runina 31,6 km. Pre vyhľadanie spojenia možno použiť internetový cestovný poriadok.
Sermages

Poloha

Obec má rozlohu 22,07 km². Najvyšší bod je položený 451 m n. m. a najnižší bod 233 m n. m.

Obyvateľstvo

Počet obyvateľov obce je 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Green Park

Green Park je jedným z ôsmich kráľovských parkov v Londýne. Rozprestiera sa na ploche 16 ha. Hranice parku na juhu tvorí Constitution Hill, na východe je to chodník pre peších Queen's Walk, na severe je to rušná ulica Piccadilly. Na juh od parku vedie ulica The Mall.
Pôvodne táto oblasť slúžila ako cintorín pre malomocných z neďalekej nemocnice St James's. Prvýkrát ho ohradili ako park v 16. storočí z príkazu Henricha VIII. Kráľ Karol II. ho dal v roku 1668 vyhlásiť za kráľovský park.
Green Park sa nachádza medzi Hyde Parkom a St. James’s Parkom. Spolu s Kensingtonskými záhradami a záhradami pri Buckinghamskom paláci vytvárajú tieto parky takmer neprerušovaný pás zelene siahajúci od Whitehallu až po Notting Hill.
Zvláštnosťou je, že na rozdiel od okolitých parkov sa v Green Parku nenachádza ani jedno jazero, socha alebo fontána (s výnimkou Canada Memorial) a pozostáva takmer výhradne zo zalesnených lúk.
Kostol reformovanej kresťanskej cirkvi (Nitra)

Dejiny

Pri výstavbe kostola reformovaným veriacim pomáhali miestni evanjelici.  Raritou je prvé záhradné kino, ktoré bolo otvorené v tridsiatych rokoch 20. storočia, práve vo dvore tohto kostola. Od roku 2000 slúži a je v správe Reformovanej kresťanskej cirkvi. V roku 2002 bol obnovený krov veže, vymenená strešná krytina. V roku 2011 sa nanovo omietla fasáda kostola.

Architektúra kostola

Kostol reformovanej kresťanskej cirkvi bol postavený v roku 1910 podľa projektu maďarského architekta Jozefa Gereho. Ide o jednoloďovú eklektickú stavbu s polygonálnym záverom a predstavanou vežou. V interiéri sa zachovala pôvodná mozaiková dlažba. Fasády kostola sú členené opornými piliermi a polkruhovo ukončenými oknami so šambránami. Dekorované sú priebežným pásovaním. Nad portálom je umiestnené vročenie 1910. Veža je členená lizénovým rámovaním, v najvyššej časti s atypickým secesným dekorom. Ukončená je ihlancovou helmicou.
Katalánčina

Katalánčina (català) je románsky jazyk. Vyvinula sa približne v 10. storočí z ľudovej latinčiny katalánskych Pyrenejí. Jazykovo je najbližšia juhofrancúzskej okcitánčine, má však silné väzby aj na španielčinu a portugalčinu, preto býva často označovaná za jazyk premosťujúci galsko-románske a iberorománske jazyky. Používa sa hlavne v Katalánsku, na Baleárskych ostrovoch (Mallorca, Menorca, Eivissa, Formentera), vo Valencii, v časti Aragónska v Španielsku, je úradným jazykom v Andorre a používa sa aj v regióne Roussillon vo Francúzsku a v okolí Alghera na Sardínii.
Francaltroff

Poloha

Obec má rozlohu 12,46 km². Najvyšší bod je položený 289 m n. m. a najnižší bod 217 m n. m.

Obyvateľstvo

Počet obyvateľov obce je 766 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sémelay

Poloha

Obec má rozlohu 33,53 km². Najvyšší bod je položený 530 m n. m. a najnižší bod 227 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Múzeum moderného umenia Andyho Warhola

Expozícia

Expozičná časť múzea je rozdelená do troch častí. Prvú expozičnú časť predstavujú diela Paula Warholu a jeho syna Jamesa. Paul je výtvarník – amatér a jeho syn James je profesionálnym výtvarníkom venujúci sa knižným ilustráciám pre deti.
Druhá časť pozostáva z cenných autentických materiálov o pôvode Andyho Warhola, listín a rekvizít, ktoré svedčia o rusínskom pôvode umelca, ktorého rodičia sa narodili v Mikovej pri Medzilaborciach. Medzi najcennejšie artefakty v tejto expozícii patrí autentická košieľka, v ktorej boli krstení synovia Júlie a Andreja Warholovcov – Paul, John a Andy.
Tretiu najväčšiu expozičnú časť reprezentujú diela Andyho Warhola. Pozostáva z diel zapožičaných múzeu nadáciou Andyho Warhola pre vizuálne umenie v New Yorku, zo zbierok súkromných zberateľov a z diel, ktoré sú majetkom múzea. V expozícii sú zastúpené všetky tvorivé obdobia umelca. Väčšina diel sú serigrafie. Medzi najvýznamnejšie patrí 10 najznámejších Židov 20. storočia, Ladies and Gentlemen z roku 1975, Lillian Carter (1977), Kimiko (1981), ako aj portréty Ingrid Bergmanovej (1983), Mildred Scheel (1980), Svätej Apollónie (1984), Teddyho Roosevelta (1986), H. Ch. Andersena (1987), či lídra skupiny Rolling Stones Micka Jaggera (1975) a ďalších. K témam komunistické symboly patria serigrafie Kladivo a Kosák (1976) a Červený Lenin (1987). Múzeum moderného umenia Andyho Warhola má v trvalej expozícii 160 diel a artefaktov umelca.

Film

V roku 2001 nakrútil režisér Stanisław Mucha v nemeckej produkcii dokumentárny film s názvom Absolut Warhola, ktorý ukazuje život v obci Miková, rodisku rodičov Andyho Warhola, rodinných príbuzných a približuje život v tomto regióne. Významnú časť dokumentu tvorí prezentácia múzea moderného umenia Andyho Warhola v Medzilaborciach, v ktorom možno vidieť niektoré z umelcových diel.
Saint-Martin-de-Caralp

Poloha

Obec má rozlohu 9,16 km². Najvyšší bod je položený 917 m n. m. a najnižší bod 481 m n. m.

Obyvateľstvo

Počet obyvateľov obce je 351 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Brignon

Poloha

Obec má rozlohu 34,9 km². Najvyšší bod je položený 1 127 m n. m. a najnižší bod 698 m n. m.

Obyvateľstvo

Počet obyvateľov obce je 590 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pelikánovité

Pelikánovité (Pelecanidae) sú čeľaď pelikánotvarých.

Charakteristika

Pozri v článku pelikán (rod).